CELEX: 32015D0009
Language: hr
Date: 2015-02-18 00:00:00
Title: Odluka (EU) 2015/509 Europske središnje banke od 18. veljače 2015. o stavljanju izvan snage Odluke ESB/2013/6 o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava, Odluke ESB/2013/35 o dodatnim mjerama koje se odnose na operacije refinanciranja Eurosustava i prihvatljivost instrumenata osiguranja te članaka 1., 3. i 4. Odluke ESB/2014/23 o remuneraciji depozita, stanja i držanja viška pričuva (ESB/2015/9)

2.4.2015   
            
            
               HR
            
            
               Službeni list Europske unije
            
            
               L 91/1
            
         ODLUKA (EU) 2015/509 EUROPSKE SREDIŠNJE BANKE
   od 18. veljače 2015.
   o stavljanju izvan snage Odluke ESB/2013/6 o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava, Odluke ESB/2013/35 o dodatnim mjerama koje se odnose na operacije refinanciranja Eurosustava i prihvatljivost instrumenata osiguranja te članaka 1., 3. i 4. Odluke ESB/2014/23 o remuneraciji depozita, stanja i držanja viška pričuva (ESB/2015/9)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
   uzimajući u obzir Statut Europskog sustava središnjih banaka i Europske središnje banke, a posebno prvu alineju članka 3. stavka 1., članka 12. stavka 1., i drugu alineju članka 34. stavka 1.,
   budući da:
   
               (1)
            
            
               Radi jasnoće i dosljednosti, a kako bi se pojednostavio okvir instrumenata osiguranja Eurosustava, obveze utvrđene u Odlukama ESB/2013/6 (1) i ESB/2013/35 (2) te u članku 1. Odluke ESB/2014/23 (3) uključene su u Smjernicu (EU) 2015/510 Europske središnje banke (ESB/2014/60) (4), koja je temeljni pravni akt koji se odnosi na instrumente i postupke monetarne politike Eurosustava.
            
         
               (2)
            
            
               Radi jasnoće i dosljednosti, a kako bi se pojednostavio pravni okvir Eurosustava, odredbe članka 3. Odluke ESB/2014/23 uključene su u Smjernicu ESB/2012/27 (5), a odredbe članka 4. Odluke ESB/2014/23 uključene su u Smjernicu ESB/2014/9 (6).
            
         
               (3)
            
            
               Odluke ESB/2013/6 i ESB/2013/35 te članke 1., 3. i 4. Odluke ESB/2014/23 trebalo bi stoga staviti izvan snage,
            
         DONIJELO JE OVU ODLUKU:
   Članak 1.
   Stavljanje izvan snage Odluka ESB/2013/6 i ESB/2013/35 te članaka 1., 3. i 4. Odluke ESB/2014/23
   1.   Odluke ESB/2013/6 i ESB/2013/35 stavljaju se izvan snage.
   2.   Članak 1. Odluke ESB/2014/23 stavlja se izvan snage.
   3.   Upućivanja na odluke i članke iz stavaka 1. i 2. tumače se kao upućivanja na Smjernicu (EU) 2015/510 (ESB/2014/60).
   Članak 2.
   Stavljanje izvan snage članaka 3. i 4. Odluke ESB/2014/23
   1.   Članci 3. i 4. Odluke ESB/2014/23 stavljaju se izvan snage.
   2.   Upućivanja na članak 3. Odluke ESB/2014/23 koji je stavljen izvan snage tumače se kao upućivanja na članak 12. stavak 5. Priloga II. Smjernici ESB/2012/27.
   3.   Upućivanja na članak 4. Odluke ESB/2014/23 koji je stavljen izvan snage tumače se kao upućivanja na članak 5. stavke 2. i 3. Smjernice ESB/2014/9.
   Članak 3.
   Stupanje na snagu
   1.   Članak 1. ove Odluke stupa na snagu 1. svibnja 2015.
   2.   Članak 2. ove Odluke stupa na snagu sljedećega dana od dana objave u Službenom listu Europske unije.
   
      Sastavljeno u Frankfurtu na Majni 18. veljače 2015.
      
         
            Predsjednik ESB-a
         
         Mario DRAGHI
      
   
   
      (1)  Odluka ESB/2013/6 od 20. ožujka 2013. o pravilima u vezi s uporabom vlastitih nepokrivenih bankovnih obveznica za koje jamči država kao instrumenata osiguranja za operacije monetarne politike Eurosustava (SL L 95, 5.4.2013., str. 22.).
   
      (2)  Odluka ESB/2013/35 od 26. rujna 2013. o dodatnim mjerama koje se odnose na operacije refinanciranja Eurosustava i prihvatljivost instrumenata osiguranja (SL L 301, 12.11.2013., str. 6.).
   
      (3)  Odluka ESB/2014/23 od 5. lipnja 2014. o remuneraciji depozita, stanja i držanja viška pričuva (SL L 168, 7.6.2014., str. 115.).
   
      (4)  Smjernica (EU) 2015/510 Europske središnje banke od 19. prosinca 2014. o provedbi monetarne politike Eurosustava (ESB/2014/60) (vidjeti stranicu 1. ovog Službenog lista).
   
      (5)  Smjernica ESB/2012/27 od 5. prosinca 2012. o Transeuropskom automatiziranom sustavu ekspresnih novčanih transakcija u realnom vremenu na bruto načelu (TARGET2) (SL L 30, 30.1.2013., str. 1.).
   
      (6)  Smjernica ESB/2014/9 od 20. veljače 2014. o domaćim operacijama upravljanja imovinom i obvezama od strane nacionalnih središnjih banaka (SL L 159, 28.5.2014., str. 56.).